Klassikalise maniküüri käigus hooldatakse küünenahka, küüntele antakse viilimise teel kuju, tehakse kerge kätemassaaž ja kreemitatakse käsi. Enamasti kantakse küüntele ka ühtlase värviga küünelaki kiht.
Prantsuse maniküüri protseduur on sarnane klassikalisele maniküürile, kuid neid eristab küüntele kantav küünelaki toon. Prantsuse maniküürile on omane heleroosa põhitoon ja küünte otstesse tõmmatav valge joon, mis loob elegantse ja loomuliku välimuse.